Golfklúbbur Akureyrar og Air Iceland Connect áfram í samstarfi Golfklúbbur Akureyrar og Air Iceland Connect hafa undirritað samstarfssamning sín á milli til næstu þriggja ára . Air Iceland Connect hefur staðið veglega við bakið á GA undanfarin ár og er það mikið gleðiefni að samstarfið haldi áfram næstu árin . Í þessum samning er lögð sérstök áhersla á aðkomu Air Iceland Connect að Arctic open og er sá stuðningur ómetanlegur og hjálpar okkur að efla og styrkja þetta glæsilega mót ennfrekar á komandi árum . Þökkum við Air Iceland Connect kærlega fyrir veittan stuðning og hlökkum til samstarfsins næstu árin .